钦定古今图书集成/理学汇编/字学典/第118卷 > 陈宗渊
## 钦定古今图书集成/理学汇编/字学典/第118卷 > 陈宗渊

按《悬笥璅探》。文庙尝选中书舍人二十八人，专习《羲、
献书》，以黄淮领之。一日上谓淮曰：“诸生习书如何？”淮
对曰：“日惟致勤耳。”惟今翰林有五墨匠陈宗渊者，亦
日习书，然不敢侪诸人之列，但跪阶下，临榻颇逼真。
因问：“卿尝持所书来否？”公因出诸袖中，乃览之，喜甚，
曰：“此何乡人？”对曰：“越陈刚中之后。”上素闻刚中名，改
容久之，曰：“自今当令此人与二十八人者同习书。”淮
曰：“然。尚在匠籍，又须如例与饮食，给笔札。”俱从之，且
令有司落其籍，宗渊遂得入士流云。